**Juridiskais pamats:**

Uzaicinājums paust ieinteresētību, atbilstoši Regulas Nr. 1370/2007 5. panta 3.b punkta regulējumam.

**Kompetentā iestāde:**

VSIA “Autotransporta direkcija”, vienotais reģistrācijas numurs LV40003429317, adrese: Vaļņu iela 30, Rīga, LV-1050, tālrunis: +371 67356129, e-pasts: [atd@atd.lv](mailto:atd@atd.lv). Oficiālā mājaslapa: [www.atd.lv](http://www.atd.lv).

**Iepirkuma priekšmets:**

* Sabiedriskā transporta dzelzceļa operatora (pārvadātāja) pakalpojumi elektrificētājās un neelektrificētajās dzelzceļa līnijās[[1]](#footnote-1) (plānoto dzelzceļa līniju (maršrutu) saraksts 1.pielikumā).
* Pakalpojumi elektrificētajās dzelzceļa līnijās un neelektrificētajās dzelzceļa līnijās, *kurās pakalpojumu tiek plānots sniegt ar bateriju vilcieniem*, tiek sniegti, izmantojot pasūtītāja (VSIA “Autotransporta direkcija”) rīcībā esošo ritošo sastāvu.
* Pakalpojumi neelektrificētajās dzelzceļa līnijās, *izņemot dzelzceļa līnijas, kurās pakalpojumu tiek plānots sniegt ar bateriju vilcieniem*, tiek sniegti ar operatora (pakalpojuma sniedzēja) rīcībā esošo ritošo sastāvu (plānotās minimālās ritošajam sastāvam izvirzāmās prasības 2.pielikumā).

**Galvenās CPV kods:**

60210000 Sabiedriskā transporta pakalpojumi, izmantojot dzelzceļu.

**Līguma veids:**

Pakalpojumi.

**Līguma termiņš:**

* Kopējais līguma darbības termiņš: 120 mēneši.
* Pakalpojuma uzsākšanas datums **01.01.2025.** – elektrificētajās un neelektrificētajās dzelzceļa līnijās.

**Intereses izrādīšana (piedāvājuma iesniegšana):**

* Ieinteresēts pakalpojuma sniedzējs var iesniegt piedāvājumu operatora pakalpojumu nodrošināšanai par:
* Par visu 1.pielikuma apjomu (elektrificētām un neelektrificētām līnijām);
* Par daļu no 1.pielikuma apjoma, t.i. tikai par elektrificētām vai tikai neelektrificētām līnijām;
* Par atsevišķām 1.pielikumā pievienotām dzelzceļa līnijām (maršrutiem).

**Prasības pakalpojuma sniedzējam (operatoram):**

* Pretendents normatīvajos aktos noteiktajā kārtībā ir reģistrēts Latvijas Republikas Uzņēmumu reģistrā vai līdzvērtīgā reģistrā ārvalstīs atbilstoši attiecīgās valsts normatīvo aktu regulējumam.
* Līguma darbības laikā spēkā esoša dzelzceļa pārvadātāja licence, kuru izsniedza tās Eiropas Savienības dalībvalsts kompetentā iestāde, kurā uzņēmums ir reģistrēts.
* Līguma darbības laikā spēkā esošs Eiropas Dzelzceļa aģentūras izdots vienotais drošības sertifikāts vai Dzelzceļa likuma 34.1panta noteiktajā kārtībā Valsts dzelzceļa tehniskā inspekcijas izdots vienotais drošības sertifikāts.
* Pretendenta vidējais gada finanšu apgrozījums (neto) sabiedriskā transporta sniegšanas pakalpojumu jomā iepriekšējos 3 (trīs) finanšu gados (t.i., 2019., 2020.g. un 2021.g.) ir vismaz 5 000 000 EUR (pieci miljoni *euro, 00 centi*).
* Pretendentam iepriekšējo 5 (piecu) gadu laikā (2017, 2018., 2019., 2020. 2021. un 2022.gadā līdz piedāvājuma iesniegšanas dienai) pieredze sabiedriskā transporta pakalpojumu sniegšanā dzelzceļa līnijās un/vai sabiedriskā transporta dzelzceļa operatora (pārvadātāja) pakalpojumu sniegšanā, operējot ar pasūtītāja ritošo sastāvu.
* Pretendentam iepriekšējo 5 (piecu) gadu laikā (2017, 2018., 2019., 2020. 2021. un 2022.gadā līdz piedāvājuma iesniegšanas dienai) ir veikta pasažieru apmierinātības izpēte (pasažieru aptauja vai cits) un sasniegts pasažieru apmierinātības rādītājs vismaz – 80% - 85%.
* Starptautisks kvalitātes vadības sistēmas sertifikāts ISO 9001:2008 vai līdzvērtīgs.
* Uzņēmumā jābūt apstiprinātiem sekojošiem dokumentiem vai dokumentiem, kas aptver drošības politikas jautājumus, risku pārvaldību, informācijas drošību, personāla vadību un kvalitātes politiku:
* Drošības politika;
* Risku pārvaldības politika;
* Informācijas drošības politika;
* Personāla vadības politika;
* Kvalitātes politika.

**Pakalpojuma sniegšanā sasniedzamie rādītāji:**

* **Pakalpojuma sniegšana pēc regulārā intervāla grafika, pakāpeniski pārejot uz simetrisko regulārā intervāla grafiku**, 1.pielikumā ir norādīts **minimālais** vilcienu skaits, kas tiek izmantots uzsākot pakalpojumu konkrētā līnijā.
* Pasūtītājs izskata ilgtermiņa attīstības perspektīvu, kurā maksimālā mērķētā (sasniedzamā) pakalpojuma intensitāte līnijās atšķiras atkarībā no pasažieru skaita jeb noslodzes konkrētajā līnijā. Ilgtermiņa perspektīvā Pasūtītāja mērķis ir nodrošināt, ka no noslogotākajām dzelzceļa līnijām vilciens Rīgas Centrālā dzelzceļa stacijā maksimālajā intensitātē ienāk vai iziet ik pēc 15 min līdz 30 min, savukārt no mazāk noslogotākajām dzelzceļa līnijām ik pēc 60 min vai 120 min.

Intervāla grafiku veidi:

* Darba dienu intensitātes režīms - ar specifisko mērķi- apkalpot regulāro pasažieru plūsmu darba dienu ietvaros. Maksimālais vilcienu intensitātes palielinājums virzienā uz Rīgu no plkst.7.00 līdz 9.00; virzienā no Rīgas no plkst.16.00 – 20.00.
* Brīvdienu intensitātes režīms – vilcieni kursē standarta režīmā visā dienas garumā.
* Vasaras intensitātes režīms – vasaras režīmā dzelzceļa līnijās Rīga- Skulte un Rīga- Tukums2 visas dienas garumā no plkst.9.00 līdz plkst.19.00 vilcieni kursēs intensīvajā režīmā.
* Ziemas intensitātes režīms - pēc plkst. 21.00 vilcienu intensitātes samazinājums.
* **Pasažieru pašapkalpošanās sistēmu ieviešana, cita starpā nodrošinot:**
* Informācijas iegūšanu par braucienu tiešsaistes formātā (mājaslapā, mobilā lietotne, informācijas tablo uz perona u.c.);
* Braucienu reģistrācijas nodrošināšana.
* **Prasības personālam:**
* Pretendents nodrošina, ka pakalpojuma sniegšanā iesaistītais personāls ir regulāri apmācīts komunicēt ar cilvēkiem ar invaliditāti. Visam pakalpojuma sniegšanā iesaistītajam personālam jābūt apmācītam uz pakalpojuma uzsākšanas brīdi. Atkārtotas apmācības jāveic ik pēc pieciem gadiem.
* **Biļešu tirdzniecības un kontroles nodrošināšana:**
* Braukšanas biļetes iegādi. Biļetes tirdzniecība, atbilstoši Regulas Nr.1371/2007 un Sabiedriskā transporta pakalpojuma likuma nosacījumiem. Biļešu tirgošana vismaz mobilajā aplikācijā, biļešu automātos un pakalpojuma sniedzēja mājas lapā.
* Visos vilcienos jānodrošina iespēja norēķināties ar bezskaidras naudas norēķinu līdzekļiem un validēties ar citiem normatīvajos aktos paredzētajiem elektroniskajiem informācijas nesējiem (piemēram, elektronisko biļeti, svītrkodu, QR u.c. kodu viedierīcē).
* Biļešu kontroles nodrošināšana: jānodrošina biļešu kontroles veikšana vismaz 20% no vidējā reisu skaita mēnesī.
* **Videonovērošana:**
* Pakalpojumu sniegšanā iesaistītajiem vilcieniem jābūt aprīkotiem ar videonovērošanas sistēmu. Pielāgojamas video ieraksta izšķirtspējas rezolūcijas piemērošanas iespēja robežās no 640:480 līdz 1920:1080 pikseļiem. Video ieraksta iespēja, kas ļauj uzglabāt video ierakstus vismaz 14 (četrpadsmit) dienas.
* **Pasažieru apmierinātība** – 90%- 95%.
* **Vilcienu kustības precizitāte** - 98%.
* Uzdevuma izpildē ir jāņem vērā vismaz šādi pasažieru plūsmu un pakalpojumu ietekmējošie rādītāji:
* iedzīvotāju skaits un to izmaiņu prognoze;
* apdzīvotības blīvums;
* iedzīvotāju dabiskās kustības rādītāji;
* demogrāfiskās slodzes izmaiņas;
* nodarbinātības un labklājības rādītāji;
* veselības aprūpes iestāžu, izglītības iestāžu, kā arī valsts un pašvaldību iestāžu izvietojums;
* autoceļu tīkla un dzelzceļa tīkla pieejamība;
* pasažieru plūsmas potenciāls, u.c.

**Pielikums nr.1[[2]](#footnote-2)**

1. **Neelektrificētās dzelzceļa līnijas (maršruti)[[3]](#footnote-3):**

**1.1. Maršruts Rīga – Lugaži,** **t.sk., Rīga – Sigulda, Rīga - Valmiera** (ne mazāk kā astoņpadsmit vilcieni diennaktī):

* pasažieru apmaiņu ieteicams veikt šādās stacijās un pieturas punktos[[4]](#footnote-4): Rīga-pas., Zemitāni, Čiekurkalns, Jugla, Alfa, Ropaži, Krievupe, Vangaži, Inčukalns, Egļupe, Sigulda, Līgatne, Ieriķi, Melturi, Āraiši, Cēsis, Jāņamuiža, Lode, Valmiera, Strenči, Lugaži.

Sākot ar 2026.gada augustu maršrutā Rīga – Sigulda pakalpojumu šajā līnijā plāno izpildīt ar bateriju vilcieniem.

**1.2. Maršruts Rīga – Daugavpils – Krāslava – Indra, t.sk. Līvāni - Rīga** (ne mazāk kā seši vilcieni diennaktī):

* pasažieru apmaiņu ieteicams veikt šādās stacijās un pieturas punktos: – Rīga-pas., Jāņavārti, Ogre, Lielvārde, Aizkraukle, Koknese, Pļaviņas, Krustpils, Trepe, Līvāni, Jersika, Nīcgale, Vabole, Līksna, Daugavpils, Krāslava, Indra.

**1.3. Maršruts Rīga – Zilupe, t.sk. Rīga -Rēzekne II** (ne mazāk kā četri vilcieni diennaktī):

* pasažieru apmaiņu ieteicams veikt šādās stacijās un pieturas punktos: Rīga-pas., Jāņavārti, Ogre, Lielvārde, Aizkraukle, Koknese, Pļaviņas, Krustpils, Kūkas, Mežāre, Atašiene, Stirniene, Varakļāni, Viļāni, Sakstagals, Rēzekne II, Taudejāņi, Cirma, Ludza, Istalsna, Nerza, Briģi, Zilupe.

**1.4. Maršruts Rīga – Krustpils,** (ne mazāk kā četri vilcieni diennaktī):

* pasažieru apmaiņu ieteicams veikt šādās stacijās un pieturas punktos: Rīga-pas., Jāņavārti, Šķirotava, Salaspils, Ogre, Lielvārde, Jumprava, Skrīveri, Aizkraukle, Koknese, Alotene, Pļaviņas, Krustpils.

**1.5. Maršruts Rīga – Liepāja** (ne mazāk kā divi vilcieni dienā):

* pasažieru apmaiņu ieteicams veikt šādās stacijās un pieturas punktos: Rīga-pas., Jelgava, Dobele, Biksti, Saldus, Skrunda, Liepāja.

**1.6. Maršruts Rīga - Gulbene , t.sk. Rīga - Madona** (ne mazāk kā divi vilcieni diennaktī).

* pasažieru apmaiņu ieteicams veikt šādās stacijās un pieturas punktos: – Rīga-pas., Jāņavārti, Lielvārde, Aizkraukle, Koknese, Pļaviņas, Jaunkalsnava, Kalsnava, Mārciena, Madona, Cesvaine, Gulbene.

**1.7.Maršruts Rīga - Bolderāja** (ne mazāk kā sešpadsmit vilcieni diennaktī).

* pasažieru apmaiņu ieteicams veikt šādās stacijās un pieturas punktos: – Rīga-pas., Torņakalns, Zasulauks, Slokas pieturas punkts un Silikātu pieturas punkts (Bolderāja). Sākot ar 2026.gada augustu pakalpojumu šajā līnijā plāno izpildīt ar bateriju vilcieniem.
  1. **Maršruts Rīga-Mažeiķi** (ne mazāk kā divi vilcieni dienā).
* pasažieru apmaiņu ieteicams veikt šādās stacijās un pieturas punktos: – Rīga-pas., Jelgava, Bēne, Auce Reņģe, Mažeiķi).
  1. **Maršruts Rīga- Ventspils** (ne mazāk kā divi vilcieni dienā).
* pasažieru apmaiņu ieteicams veikt šādās stacijās un pieturas punktos: – Rīga-pas., Sloka, Tukums I, Kandava, Sabile, Stende, Ventspils).

1. **Elektrificētās dzelzceļa līnijas (maršruti)[[5]](#footnote-5):**

**2.1. Maršruts Rīga – Skulte** **t.sk. Rīga-Vecāķi, Rīga-Carnikava, Rīga-Saulkrasti**, (ne mazāk kā trīsdesmit četri vilcieni diennaktī):

* pasažieru apmaiņu ieteicams veikt šādās stacijās un pieturas punktos: Rīga-pas., Zemitāni, Brasa, Sarkandaugava, Dauderi, Mangaļi, Ziemeļblāzma, Vecdaugava, Vecāķi, Kalngale, Garciems, Garupe, Carnikava, Gauja, Lilaste, Inčupe, Pabaži, Saulkrasti, Ķīšupe, Zvejniekciems, Skulte.

**2.2. Maršruts Rīga – Aizkraukle** **t.sk. Rīga-Ogre, Rīga-Lielvārde**, (ne mazāk kā trīsdesmit astoņi vilcieni diennaktī):

* pasažieru apmaiņu ieteicams veikt šādās stacijās un pieturas punktos: Rīga-pas., Vagonu parks, Jāņavārti, Daugmale, Šķirotava, Gaisma, Rumbula, Dārziņi, Dole, Salaspils, Saulkalne, Ikšķile, Jaunogre, Ogre, Pārogre, Ciemupe, Ķegums, Lielvārde, Jumprava, Skrīveri, Muldakmens, Aizkraukle.

**2.3.Maršruts Rīga – Jelgava t.sk. Rīga-Olaine,** (ne mazāk kā trīsdesmit seši vilcieni diennaktī):

* pasažieru apmaiņu ieteicams veikt šādās stacijās un pieturas punktos: Rīga-pas., Torņakalns, Atgāzene, Biznesa augstskola ”Turība”, Tīraine, Baloži, Jaunolaine, Olaine, Dalbe, Cena, Ozolnieki, Cukurfabrika, Jelgava.

**2.4.Maršruts Rīga – Tukums II, t.sk. Rīga-Dubulti, Rīga-Sloka, Rīga -Ķemeri, Rīga-Tukums** **I** (ne mazāk kā piecdesmit seši vilcieni diennaktī):

* pasažieru apmaiņu ieteicams veikt šādās stacijās un pieturas punktos: Rīga-pas., Torņakalns, Zasulauks,Depo, Zolitūde, Imanta, Babīte, Priedaine, Lielupe, Bulduri, Dzintari, Majori, Dubulti, Jaundubulti, Pumpuri, Melluži, Asari, Vaivari, Sloka, Kūdra, Ķemeri, Smārde, Milzkalne un Tukums I, Tukums II.

**Pielikums nr.2**

|  |  |
| --- | --- |
| **MINIMĀLĀS TEHNISKĀS PAMATPRASĪBAS**  **neelektrificētās dzelzceļa līnijās (maršrutos) izmantojamajam ritošajam sastāvam (izņemto bateriju vilcieni)** | |
| **Plānotais ritošā sastāva skaits, lai nodrošinātu pasūtījuma izpildi** | Vismaz 19-20 sastāvi, papildus nodrošinot nepieciešamo ritošā sastāva rezervi. |
| **Sliežu ceļu platums** | 1520 mm. |
| **Perona augstums** | 550 mm un iespēja apkalpot pasažierus pie perona augstuma 200 mm. |
| **Savstarpējās izmantojamības tehniskās specifikācijas** | * Komisijas 2014.gada 18.novembra Regula (ES) Nr.1302/2014 par savstarpējas izmantojamības tehnisko specifikāciju attiecībā uz Eiropas Savienības dzelzceļu sistēmas ritošā sastāva apakšsistēmu ,,Lokomotīves un pasažieru ritošais sastāvs”; * Komisijas 2014.gada 24.novembra Regula (ES) Nr.1304/2014 par savstarpējas izmantojamības tehnisko specifikāciju attiecībā uz apakšsistēmu ,,ritošais sastāvs – troksnis”, ar ko groza Lēmumu 2008/232/EK un atceļ Lēmumu 2011/229/ES; * Komisijas 2014.gada 18.novembra Regula (ES) Nr.1300/2014 par savstarpējas izmantojamības tehniskajām specifikācijām attiecībā uz Savienības dzelzceļa sistēmas pieejamību personām ar invaliditāti un personām ar ierobežotām pārvietošanās spējām; * Komisijas 2016.gada 27.maija Regula (ES) 2016/919 par savstarpējas izmantojamības tehnisko specifikāciju attiecībā uz dzelzceļu sistēmas vilcienu vadības un signalizācijas iekārtu apakšsistēmām Eiropas Savienībā (bez atkāpes no prasību izpildes). |
| **Pasažieru sēdvietu/ stāvvietu skaits** | Pasažieru sēdvietu skaits (vienā vilcienā) 200 -250 sēdvietas un vismaz tikpat stāvvietas.  Dzelzceļa līnijā (maršrutā): Rīga- Ventspils, Rīga-Mažeiķi, Rīga - Gulbene , t.sk. Rīga – Madona, Rīga – Krustpils, pasažieru sēdvietu skaits (vienā vilcienā) 100- 150 sēdvietas. |
| **Pasažieru salona komforts** | Klimata kontrole ar iespēju regulēt temperatūru no +180C līdz 240C (HVAC). |
| **Video** | Videonovērošanas sistēma salonā, mašīnista kabīnē un uz sliežu ceļiem. |
| **Durvju skaits** | Vismaz četras durvis katrā vilciena pusē, bet ne mazāk kā vienas durvis katrā vagona pusē uz 60 pasažieriem. |
| **Durvju atvēršana** | Individuāli katru atsevišķi vai visas durvis vienā pusē. |
| **Labierīcības** | Vismaz 1, kas pielāgota atbilstoši TSI PRM SITS. |

**Pielikums nr.3**

**Nosakot iepirkuma priekšmetu un tā prasības pasūtītājs ir ņēmis vērā šādus dokumentus:**

* Latvijas Nacionālais klimata un enerģētikas plāns 2021.-2030.gadam (ar dokumentu var iepazīties [šeit](https://likumi.lv/ta/id/312423-par-latvijas-nacionalo-energetikas-un-klimata-planu-20212030-gadam) );
* Transporta attīstības pamatnostādnes 2021.–2027.gadam (ar dokumentu var iepazīties [šeit](https://likumi.lv/ta/id/327053-par-transporta-attistibas-pamatnostadnem-2021-2027-gadam)) ;
* Informatīvais ziņojums "Par reģionālās nozīmes sabiedriskā transporta pakalpojumu attīstību 2021.-2030.gadam" (ar dokumentu var iepazīties [šeit](http://tap.mk.gov.lv/lv/mk/tap/?pid=40473219&mode=mk&date=2019-06-04));
* Informācijai par pilsētas nozīmes un reģionālas nozīmes maršrutu pasažieru minimālo, maksimālo skaitu reisos, vidējo pasažieru skaitu reisā, vidējo transporta piepildījumu, kā arī statistikas datus un informāciju par faktiskajiem ieņēmumiem un izdevumiem (*pieeja informācijai tiek nodrošināta, noslēdzot konfidencialitātes līgumu*);
* Informācija par pilsētas nozīmes un reģionālas nozīmes maršrutu tīklu, tostarp, maršrutu sarakstam un reisu sarakstam ar to izpildes laikiem, dienām, sezonalitāti, kā arī maršrutu aprakstiem (*pieeja informācijai tiek nodrošināta, noslēdzot konfidencialitātes līgumu*);
* Rīgas pilsētas gaisa kvalitātes uzlabošanas rīcības programmas 2021.-2025.gadam (ar dokumentu var iepazīties [šeit](https://mvd.riga.lv/par-rigas-pilsetas-gaisa-kvalitates-uzlabosanas-ricibas-programmu));
* Rīgas ilgtspējīgas attīstības stratēģijas līdz 2030.gadam (ar dokumentu var iepazīties [šeit](https://www.rdpad.lv/wp-content/uploads/2014/11/STRATEGIJA_WEB.pdf));
* Rīgas plānošanas reģiona Rīcības plāns Rīgas metropoles areāla attīstībai (ar dokumentu var iepazīties [šeit](https://rpr.gov.lv/darbibas-jomas/attistibas-planosana/rigas-metropole/));
* Latvijas Atveseļošanās un noturības mehānisma plāns (ar dokumentu var iepazīties [šeit](https://likumi.lv/ta/id/322858-par-latvijas-atveselosanas-un-noturibas-mehanisma-planu));
* KPMG pētījuma “Ilgtspējīgas mobilitātes nodrošināšana” nodevumi (*pieeja informācijai tiek nodrošināta, noslēdzot konfidencialitātes līgumu*):
* 2.a Pašreizējā sabiedriskā transporta sistēmas modeļa analītisks pētījums;
* 2.b Rīcības plāns pilsētas un starppilsētu transporta integrācijai vienotā sabiedriskā transporta vadības sistēmā;
* Rīgas metropoles areālā ietilpstošo pašvaldību attīstības dokumenti (ar dokumentu var iepazīties [šeit](https://rpr.gov.lv/darbibas-jomas/attistibas-planosana/rigas-metropole/) un [šeit](https://www.rdpad.lv/rigas-metropoles-areals/));
* Riga Node Operation Optimisation Study (ar dokumentu var iepazīties [šeit](https://www.railbaltica.org/wp-content/uploads/2021/10/2020-01-18_Riga-Node-Study-Final-report-For-Publishing-Final-with-annexes.pdf?fbclid=IwAR279-tIvIkF8C9IcV-6bpmvsFWtbFMWWC7DzZun39IUd3HG6qZx4NZWW1c)).

1. Pasūtītājs patur tiesības nākotnē veidot un strukturēt dzelzceļa līnijas (maršrutus) citās kategorijās (piemēra, piepilsētas dzelzceļa līnijas, reģionālās dzelzceļa līnijas, reģionālās ekspreša dzelzceļa līnijas u.c.). [↑](#footnote-ref-1)
2. Kopējais maršrutu skaits un pasažieru apmaiņas vietas var tikt izmainītas, ņemot vērā faktisko sabiedriskā transporta pakalpojumu pieprasījumu, ievērojot nepieciešamo pārvadājumu intensitāti un regularitāti maršrutu tīklā, pārvadājumu ekonomisko nodrošinājumu, izmaiņas pilsētas nozīmes maršrutos, kas iziet ārpus pilsētas administratīvās teritorijas un ārējos normatīvajos aktos noteiktās prasības. [↑](#footnote-ref-2)
3. Pasūtītājs patur tiesības nākotnē veidot un strukturēt dzelzceļa līnijas (maršrutus) citās kategorijās (piemēra, piepilsētas dzelzceļa līnijas, reģionālās dzelzceļa līnijas, reģionālās ekspreša dzelzceļa līnijas u.c.). [↑](#footnote-ref-3)
4. Noteiktie pieturu punkti ir indikatīvi, apkalpojamie pieturu punkti nākotnē var tikt mainīti, ņemot vērā pasažieru pieprasījumu, infrastruktūras iespējas un ārējos normatīvajos aktos, tostarp pētījumos, politikas plānošanas un attīstības dokumentos u.c., noteikto. [↑](#footnote-ref-4)
5. Pasūtītājs patur tiesības nākotnē veidot un strukturēt dzelzceļa līnijas (maršrutus) citās kategorijās (piemēra, piepilsētas dzelzceļa līnijas, reģionālās dzelzceļa līnijas, reģionālās ekspreša dzelzceļa līnijas u.c.). [↑](#footnote-ref-5)